Prvi večji klub, v katerem je Corbeau zaigral, je bil Montreal Canadiens. Vanj je prišel leta 1914 in odigral tri sezone v ligi National Hockey Association. Leta 1916 je z njim tudi osvojil Stanleyjev pokal. S klubom je sodeloval še pet sezon v ligi NHL. Leta 1919 je igral v , a pokala ni osvojil, ker so finale po petih tekmah odpovedali zaradi izbruha španske gripe. Leta 1922 se je pridružil moštvu Hamilton Tigers in zanj v eni sezoni prispeval 10 golov in 4 podaje. Po sezoni se je preselil v moštvo Toronto St. Patricks, v katerem je ostal do leta 1927, ko se je preselil v CPHL moštvo Toronto Ravinas. Kariero je zaključil v še enem CPHL klubu, klubu London Panthers.